28/10/2010 | Administración LocalMunicipal
Sada
Servizo de Urbanismo
Anuncio de aprobación definitiva da modificación puntual do Plan especial da zona de contacto co porto de Sada-Fontán

O Concello Pleno na sesión realizada o 3-9-2010, aprobou definitivamente a modificación puntual do Plan Especial da zona de contacto co Porto de Sada-Fontán, redactado polo arquitecto municipal D. Enrique Roel Estrada o 6-8-2010.- O que se fai público para os efectos previstos no art.92 da Lei nº 9/2002, do 30 de decembro, de ordenación urbanística e protección do medio rural de Galicia, facendo constar que dous exemplares do dito documento foron remitidos á Consellería de Medio Ambiente, Territorio e Infraestruturas con data 5-10-2010.- Contra o dito acordo plenario, ao afectar a unha disposición administrativa de carácter xeral, os interesados poderán interpor recurso contencioso-administrativo ante o Tribunal Superior de Xustiza de Galicia, no prazo de dous meses, contados a partir do día seguinte á última publicación deste anuncio no DOG ou no BOP. Non obstante, os interesados poderán interpor calquera que estimen pertinente.- De seguido e como anexo, publícase o contido íntegro da normativa e das ordenanzas do dito documento, consonte ao previsto no art.92.2º da dita Lei nº 9/2002.- O promotor desta modificación é o Concello de Sada, con enderezo en Avda. da Mariña, nº 25; CP 15160, en Sada. C. I. F.: P-150760-C. Ten por obxecto este documento modificar o uso previsto para unhas parcelas existentes no núcleo de Sada-Fontán para ser destinadas a dotacións públicas, introducindo na normativa urbanística de aplicación os cambios oportunos a tal efecto. A alteración do planeamento que nos ocupa, que ten carácter de modificación puntual, refírese a unha porción continua de terreo á que lle son de aplicación as determinacions do Plan Especial da zona de contacto do Porto con Sada-Fontán. A liña poligonal que delimita o ámbito a modificar é coincidente coa que en dito plan especial delimita a unidade de actuación número dous (UA 2). Dentro do perímetro que delimita o ámbito existen as cinco parcelas de titularidade privada e a de titularidade pública, municipal, fracción do actual colexio. As parcelas catastrais que se inclúen de forma íntegra no ámbito son as referencias: 0608536NJ6000N0001EW, privada 0608537NJ6000N0001SW, privada 0608538NJ6000N0001ZW, privada 0608539NJ6000N0001UW, privada 0608540NJ6000N0001SW, privada 0608512NJ6000N0001WW. pública Trátase de terreos en SOLO URBANO NON CONSOLIDADO. Coa modificación que nos ocupa asígnase aos terreos da UA-2 non destinados a viais o uso pormenorizado de dotacional como sistema xeral de equipamento escolar de uso e titularidade pública. A única etapa prevista para a materialización do previsto coa modificación do Plan Especial vixente que nos ocupa comprende un periodo temporal DUN CUADRIENIO. Dacordo co previsto nos artigos 127.2 y 64 k) en relación co 70.2 da LOUGA, o sistema de actuación será o de expropiación forzosa. No ámbito do Plan Especial mantense as normas de ordenación do vixente para as subzonas industrial e residencial coa única modificación do réxime de aplicación ás situacións de “fóra de ordenación”, referidas no subsistente á Lei do Solo estatal (TRLS/76) artigos 60, 61 e concordantes, sendo agora de aplicación o art.º 103 da LOUG. Por iso, de seguido, transcríbense literalmente excepto no indicado de adaptación á LOUG; as ditas normas zonais complétanse coa nova que se incorpora para a súa aplicación ao ámbito ao que se modifica o uso. Son as definidas no plano de ordenación. Autorízanse recuados de 4 metros aos lindeiros laterais da parcela, sempre e cando se realicen á vez en dúas parcelas contiguas, ben mediante proxecto conxunto, ben mediante inscrición en documento público da carga sobre a propiedade colindante. Tamén se autoriza dentro dunha mesma propiedade a separación de edificacións sempre que ésta sexa como mínimo de 8 metros. Fíxase unha fronte mínima de 10 m. No caso de naves encostadas, a fronte a considerar será a do total destas. O definido polas aliñacións (ver plano de ordenación) Será o resultado de aplicar sobre a parcela edificable definida no plano de ordenación a altura máxima. Dado o carácter das edificacións desta subzona (edificios ou naves industriais), non se autorizan corpos voados. A altura máxima autorizada para as edificacións industriais a construír nesta subzona será de 10 metros, a contar desde a rasante da vía. As edificacións que á aprobación definitiva deste Plan Especial existisen e non se adecuasen ás determinacións urbanísticas aplicables a esta subzona quedarán como “fóra de ordenación”, regulándose polo disposto ao respecto na LOUG. (Art.103). O uso fundamental será o industrial ligado á actividade portuaria. Son usos complementarios os de almacenaxe e oficinas, comercial e talleres. Subzona residencial: (MANTENSE A VIXENTE ADECUADA Á LOUG) A aliñación exterior será a definida pola nova vía. As laterais veñen definidas polo límite da parcela edificable (ver plano de ordenación) e a aliñación interior pola aplicación da normativa referente a fondos máximos) Autorízanse recuados de 4 metros aos lindeiros laterais da parcela, sempre e cando se realicen á vez en dúas parcelas contiguas, ben mediante proxecto conxunto, ben mediante inscrición en documento público da carga sobre a propiedade lindeira. Tamén se autoriza dentro dunha mesma propiedade a separación de edificacións sempre que ésta sexa como mínimo de 8 metros. A fronte mínima de fachada será de 10 m. En planta baixa o fondo máximo será libre (dentro da parcela edificable). Para as restantes plantas será de 15 metros, excepto no caso de existir recuamentos laterais que será de 18 metros, e debendo quedar o testeiro medianeiro que exceda dos 15 metros inscrito nunha recta con inclinación de 45 graos. Será a resultante de aplicar sobre a superficie edificada (fronte por fondo) a altura máxima autorizada. Permítense corpos voados con saínte máximo de 0,70 metros. Quedarán separados das parcelas contiguas nunha lonxitude como mínimo igual ao saínte (0,70 m.) e no inferior a 0,60. Poderán ocupar a totalidade da fachada cando exista acordo cos lindeiros. A altura mínima sobre a rasante da beirarrúa será de 4,00 m. Soamente se autorizan os corpos voados na fronte da fachada principal (a fachada da nova vía) e non nos laterais retranqueados, ou a outras vías transversais á nova vía. As alturas máximas quedan reflectidas no plano de ordenación. O Concello deberá esixir o tratamento arquitectónico axeitado dos remates, cubertas ou azoteas das edificacións. Conforme modificacións precedentes permítese o aproveitamento baixo cuberta. Autorízanse todos os usos, excepto os incompatibles coa vivenda. En planta baixa non se autorizan vivendas. As edificacións que á aprobación definitiva deste Plan Especial existisen e non se adecuasen ás determinacións urbanísticas aplicables a esta subzona quedarán como “fóra de ordenación”, regulándose polo disposto ao respecto na LOUG. (Art.103). Será obrigatorio en planta baixa un recuado a partir da liña de fachada de 3 metros para a creación de soportais de tráfico peonil. A altura mínima libre da planta baixa será de 4 metros. A exterior na fronte á avenida do Porto será a definida nos planos de ordenación do Plan Especial. Pola fronte á Avenida de Sada e os seus Contornos consonte ao 1.2.5. da OUP anexa ao Decreto 29/2006, do 16 de febreiro, polo que se suspende a vixencia das NN SS de planeamento municipal ata a entrada en vigor do novo planeamento. As laterais veñen definidas polo límite da parcela edificable (ver plano de ordenación). Na avenida de Sada e os seus contornos disporanse na aliñación ou con recuado respecto desta. Na Avenida do Porto disporanse recuados 3,00 metros da aliñación oficial. Nos laterias os peches disporanse nos lindes da parcela. O espazo exterior aos cerramentos en contacto con vía pública acondicionarase como viario peonil. Autorízanse recuamentos aos lindeiros laterais da parcela que serán como mínimo de 2,00 metros. A fronte mínima de fachada será de 10 m. A ocupación da parcela pola edificación non poderá exceder do 50% da parcela neta dedicada a uso dotacional. Será a resultante de aplicar sobre a superficie edificada (fronte por fondo) o nº máximo de plantas autorizadas. Permítense corpos voados con saínte máximo de 0,70 metros. Quedarán separados das parcelas contiguas nunha lonxitude como mínimo igual ao saínte (0,70 m.) e non inferior a 0,60. Poderán ocupar a totalidade da fachada cando exista acordo cos lindeiros. A altura mínima sobre a rasante da beirarrúa será de 4,00 m. Soamente autorízanse os corpos voados na fronte de fachada principal (a fachada da nova vía) e non nos laterais recuados, ou a outras vías transversais á nova vía. A altura máxima, expresada en número de plantas, é de tres plantas (baixo + 2 PA) referida á fronte á Avenida do Porto. Cuantificada en metros será a resultante de incrementar as funcionais adecuadas ao uso específico de cada planta coas propias dos elementos construtivos da edificación resultantes da aplicación do CTE e suxeita, en todo caso, á limitación de que as cubertas das edificacións non excedan en ningún punto a rasante da beirarrúa da Avenida de Sada e os seus contornos no fronte da parcela. O Concello deberá esixir o tratamento arquitectónico adecuado dos remates, cubertas ou azoteas das edificacións. Conforme as modificacións precedentes permítese o aproveitamento baixo cuberta. O uso exclusivo é o dotacional escolar e os usos complementarios vinculados a tal actividade no ámbito administrativo, cultural, deportivo, recreo, aparcamento, … As edificacións que á aprobación definitiva deste Plan Especial existisen e non se adecuasen ás determinaciones urbanísticas aplicables a esta subzona quedarán como “fóra de ordenación”, regulándose polo disposto ao respecto na LOUG. (Art.103).). Sada, 8 de outubro de 2010 O ALCALDE Abel López Soto